**NOTA INFORMATIVĂ**

*la proiectul Hotărârii Guvernului „Privind redistribuirea și repartizarea unor alocații aprobate în Legea bugetului de stat pentru anul 2023 nr.359/2022”*

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul hotărârii Guvernului privind repartizarea și redistribuirea unor alocații aprobate în Legea bugetului de stat pentru anul 2023 nr. 359/2022 este elaborat de Ministerul Finanțelor, conform solicitărilor parvenite de la unele autorități publice centrale și locale. |
| 1. **Condițiile ce au impus elaborarea proiectului și scopul**
 |
| Una din prioritățile Guvernului pe termen mediu este ***asigurarea prevederilor cadrului normativ privind salarizarea în sectorul bugetar.*** Dat fiind faptul că, unele ministere în vederea implementării condiționalităților de aderare la UE a implicat nemijlocit și personal din autoritățile administrative și instituțiile din subordine aflate la alte subprograme atribuite ministerelor, mijloacele financiare se redistribuie între subprogramele unei autorități conform solicitărilor de la autoritățile publice respective.Totodată, unele autorități publice locale semnalează despre alocațiile insuficiente pentru achitarea salariilor în anul curent pentru instituțiile de învățământ primar, gimnazial și liceal, care se finanțează în bază de cost standard per elev în baza Hotărârii Guvernului nr. 868/2014.În scopul asigurării prevederilor cadrului normativ privind salarizarea în sectorul bugetar, în Legea bugetului de stat pentru anul 2023 sunt prevăzute alocații în sumă de 557 809,7 mii lei pentru autoritățile publice centrale și locale, și anume pentru acoperirea parțială a insuficienților atestate.Astfel, după analiza executării cheltuielilor de personal pentru 6 luni ale anului curent a fost scontat un volum de cheltuieli necesare pentru anul 2023, fiind identificate necesități suplimentare, inclusiv urmare a examinării solicitărilor recepționate de la autoritățile publice locale la capitolul cheltuieli de personal. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Prezentul proiect de hotărâre nu necesită armonizare cu legislația Uniunii Europene. |
| 1. **Principalele prevederi ale proiectului**
 |
|  Proiectul de hotărâre este elaborat în conformitate cu prevederile:  - art.60 alin.(1) lit. a) din Legea finanțelor publice și responsabilității bugetar-fiscale nr.181/2014 care permite redistribuirea, cu acordul Guvernului, a alocațiilor aprobate prin legea anuală a bugetului de stat, între autorități publice centrale (cu excepția celor independente) și între programele unei autorități, până la 10 la sută din volumul alocațiilor bugetare aprobate;  - art. 3, litera f) din Legea bugetului de stat pentru anul 2023 nr. 359/2022, care autorizează Guvernul să repartizeze pe autorități publice, alocațiile aprobate în bugetul de stat pentru asigurarea prevederilor cadrului normativ privind salarizarea în sectorul bugetar.  Astfel, pentru achitarea sporului personalului implicat în realizarea sarcinilor prioritare în contextul implementării cerințelor de aderare la Uniunea Europeană, inclusiv și a contribuțiilor de asigurări sociale de stat, ***se propun redistribuiri de alocații în sumă de 6 619,8 mii lei între programele unor autorități, precum urmează:*** * - 393,4 mii lei de la Ministerul Finanțelor la Inspecția Financiară și Agenția Achiziții Publice;
* 2948,8 mii lei de la Ministerul Afacerilor Interne la Inspectoratul General al Poliției, Biroul Migrațiune și Azil, Inspectoratul General al Poliției de Frontieră și Inspectoratul General pentru Situații de Urgență;
* 1292,9 mii lei de la Ministerul Mediului la Inspectoratul pentru Protecția Mediului, Agenția ,,Apele Moldovei” și Agenția Națională de Reglementare a Activităților Nucleare și Radiologice;
* 630,2 mii lei de la Ministerul Sănătății la Agenția Națională pentru Sănătate Publică;
* 1354,5 mii lei de la Ministerul Infrastructurii și Dezvoltării Regionale la Agenția Navală, Agenția Aeronautică Civilă și Agenția Națională Transport Auto.

 Totodată, proiectul prevede repartizarea mijloacelor financiare în sumă de 121 896,3 mii lei din alocațiile prevăzute în bugetul de stat pe anul 2023, la compartimentul *Acțiuni generale*, bugetelor locale ca transferuri cu destinație specială pentru achitarea salariilor și a contribuțiilor de asigurări sociale de stat.Conform art. 27 din Legea nr. 397/2003 privind finanțele publice locale, transferurile cu destinație specială alocate de la bugetul de stat în baza actului normativ respectiv se vor include în bugetul local în baza dispoziției administratorului de buget. |
| 1. **Fundamentarea economico-financiară**
 |
| Proiectul prevede redistribuirea alocațiilor prevăzute în bugetul de stat între programele unei autorități, până la 10 la sută din volumul alocațiilor bugetare aprobate în sumă de 6 618,9 mi lei și repartizarea mijloacelor financiare către autorități publice locale în mărime de 121 896,3 mii lei.Mijloacele destinate autorităților locale se propun a fi alocate ca transferuri cu destinație specială, pentru a asigura utilizarea conformă a acestora. |
|  **6. Modul de încorporare a actului în cadrul normativ în vigoare** |
| Implementarea prevederilor proiectului nu necesită modificarea altor acte normative. |
| 1. **Avizarea și consultarea publică a proiectului**
 |
| Proiectul de hotărâre în cauză va fi plasat pe pagina web a Ministerului Finanțelor pentru consultare publică. |
| 1. **Constatările expertizei Anticorupție**
 |
|  Proiectul de hotărâre va fi remis Centrului Național Anticorupție pentru expertiză anticorupție, în conformitate cu art. 35 din Legea nr. 100/2017 cu privire la actele normative. |
| 1. **Constatările expertizei de compatibilitate**
 |
|  Prezentul proiect de hotărâre nu necesită armonizare cu legislația Uniunii Europene. |
| **10. Constatările expertizei juridice** |
| Proiectul de hotărâre va fi remis pentru expertiză juridică în conformitate cu art. 37 din Legea nr. 100/2017 cu privire la actele normative.  |
| **11. Constatările altor expertize** |
|  Proiectul de hotărâre nu necesită a fi supus altor expertize. |

**Secretar general al ministerului Dina ROȘCA**